CELEX: 52011PC0710
Language: lt
Date: 2011-11-11
Title: Pasiūlymas EUROPOS PARLAMENTO IR TARYBOS DIREKTYVA kuria dėl vairuotojo pažymėjimų su integruotomis vairuotojo kortelės funkcijomis iš dalies keičiama Europos Parlamento ir Tarybos direktyva 2006/126/EB

|

52011PC0710

Pasiūlymas EUROPOS PARLAMENTO IR TARYBOS DIREKTYVA kuria dėl vairuotojo pažymėjimų su integruotomis vairuotojo kortelės funkcijomis iš dalies keičiama Europos Parlamento ir Tarybos direktyva 2006/126/EB  /* KOM/2011/0710 galutinis - 2011/0327 (COD) */  

	AIŠKINAMASIS MEMORANDUMAS1. PASIŪLYMO APLINKYBĖSŠis pasiūlymas iš dalies pakeisti Europos Parlamento ir Tarybos direktyvą 2006/126/EB (vairuotojo pažymėjimų direktyva) teikiamas po to, kai 2011 m. liepos 19 d. Komisija priėmė Europos Parlamento ir Tarybos reglamento, kuriuo iš dalies keičiamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų (tachografų reglamentas) ir Europos Parlamento ir Tarybos reglamentas (EB) Nr. 561/2006, pasiūlymą[1]. Šie du pasiūlymai sudaro teisės aktų paketą, kuriuo siekiama geriau įgyvendinti socialines taisykles kelių transporto srityje ir sumažinti sukčiavimą bei administracinę naštą, parengiant techninius aspektus ir didinant tachografų naudingumą.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIKonsultuojantis su suinteresuotosiomis šalimis ir atliekant poveikio vertinimą, reikalingą norint iš dalies pakeisti tachografų reglamentą, nustatyta, kad sujungus vairuotojo kortelę ir vairuotojo pažymėjimą būtų galima sumažinti galimybes sukčiauti, o kartu ilgainiui apriboti išlaidas (patiriamas išduodant ir apmokant vieną, o ne du dokumentus). Konsultacijų su suinteresuotosiomis šalimis ir poveikio vertinimo išvados jau paskelbtos.[2]Tiek vairuotojo pažymėjimas, tiek vairuotojo kortelė išduodami kreditinės kortelės dydžio, be to, juose pateikiama labai panaši informacija (vairuotojo duomenys, nuotrauka ir pan.). Vairuotojo pažymėjimų direktyvoje jau numatyta galimybė į standartinio formato vairuotojo pažymėjimą įmontuoti mikroschemą. Be to, abi kortelės galioja ribotą 5 metų laikotarpį, nes vairuotojo pažymėjimų direktyvoje nurodyta, kad nuo 2013 m. sausio 19 d. sunkvežimių ir autobusų vairuotojų pažymėjimai galios penkerius metus.Todėl sujungiant abi korteles nereikėtų keisti dabartinių tachografo kortelių galiojimo laikotarpio ir kartu jų ilgaamžiškumo (nes – skirtingai nei vairuotojo pažymėjimai – jos naudojamos kasdien). Sujungus vairuotojo kortelę ir vairuotojo pažymėjimą, per patikras kelyje būtų lengviau nustatyti vairuotojus, naudojančius ne savo kortelę ar dvi korteles. Be to, vairuotojai bus mažiau linkę leisti kitiems vairuotojams naudotis savo vairuotojo pažymėjimu tachografų sistemai apgauti.Poveikio vertinime daroma išvada, kad, sujungus vairuotojo kortelę su vairuotojo pažymėjimu, būtų sumažinta administracinė našta, per metus prilygstanti apie 100 mln. EUR.3. TEISINIAI PASIŪLYMO ASPEKTAIPasiūlymo, kuriuo iš dalies keičiamas Tarybos reglamentas (EEB) Nr. 3821/85, 27 straipsnyje numatyta, kad vairuotojo kortelės iki 2018 m. sausio 18 d. išduodamos, laikantis tachografų reglamento nuostatų. Šiame straipsnyje taip pat nurodyta, kad nuo 2018 m. sausio 19 d. vairuotojo kortelės integruojamos į vairuotojo pažymėjimus, išduodamos, jų galiojimo laikotarpis pratęsiamas, jos keičiamos ir pakeičiamos pagal Direktyvos 2006/126/EB nuostatas.Kad vairuotojo korteles būtų galima taip laipsniškai pakeisti vairuotojo pažymėjimais, reikia iš dalies pakeisti vairuotojo pažymėjimų direktyvą ir taip įteisinti abiejų funkcijų sujungimą viename dokumente, t. y. vairuotojo kortelės funkcijų perkėlimą į vairuotojo pažymėjimą.Šiuo metu vairuotojo kortelėms, be vairuotojo pažymėjimams taikomų procedūrų, taikomos ir tipo tvirtinimo procedūros. Nuo 2018 m. sausio 19 d. profesionaliems vairuotojams išduodamų vairuotojo pažymėjimų su integruotomis vairuotojo tachografo kortelės funkcijomis tipo tvirtinimui bus taikomi su mikroschema susiję reikalavimai, nustatyti pagal dabartinę direktyvą, ir visi papildomi reikalavimai, nurodyti Tarybos reglamente (EEB) Nr. 3821/85, pavyzdžiui, funkcinio suderinamumo bandymų arba loginio funkcionalumo bandymų reikalavimai. Vis dėlto įgyvendinant su tipo patvirtinimu susijusias priemones, reikėtų vengti testų pasikartojimo.Šis pasiūlymas nedaro jokio poveikio privačių asmenų vairuotojo pažymėjimams, nes yra skirtas tik profesionaliems vairuotojams, kuriems taikomos vairavimo laiko ir poilsio pertraukų, taip pat tachografo naudojimo taisyklės. Nuo 2018 m. sausio 19 d. visi nauji vairuotojo pažymėjimai arba vairuotojo kortelės bus išduodami vienu dokumentu.4. POVEIKIS BIUDŽETUIPasiūlymas neturi jokio papildomo poveikio ES biudžetui.2011/0327 (COD)PasiūlymasEUROPOS PARLAMENTO IR TARYBOS DIREKTYVAkuria dėl vairuotojo pažymėjimų su integruotomis vairuotojo kortelės funkcijomis iš dalies keičiama Europos Parlamento ir Tarybos direktyva 2006/126/EB(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 91 straipsnį,atsižvelgdami į Europos Komisijos pasiūlymą,perdavus įstatymo galią turinčio teisės akto projektą nacionaliniams parlamentams,atsižvelgdami į Europos ekonomikos ir socialinių reikalų komiteto nuomonę[3],atsižvelgdami į Regionų komiteto nuomonę[4],laikydamiesi įprastos teisėkūros procedūros,kadangi:1.  patirtis rodo, kad su vairuotojo pažymėjimais susijusių sukčiavimo ir piktnaudžiavimo atvejų pasitaiko rečiau negu naudojantis vairuotojo kortelėmis tachografuose, pagal 1985 m. gruodžio 20 d. Tarybos reglamentą (EEB) Nr. 3821/85 dėl kelių transporto priemonėse naudojamų tachografų[5] sumontuotuose keleiviams arba kroviniams vežti keliais skirtose transporto priemonėse. Todėl šie tachografai būtų patikimesni, jei vairuotojo kortelės ir vairuotojo pažymėjimai būtų sujungti. Be to, sujungus šias korteles pavyktų sumažinti vairuotojams tenkančią administracinę naštą, nes jiems nereikėtų teikti paraiškų išduoti du skirtingus dokumentus ir turėti abu tokius dokumentus;2.  vairuotojo pažymėjimų ir vairuotojo kortelių dizainas, taip pat juose pateikiami duomenys beveik nesiskiria. Vienintelis svarbus skirtumas – tai, kad į vairuotojo korteles turi būti įmontuota mikroschema, o į vairuotojo pažymėjimus jos montuoti nebūtina. Todėl techniniu atžvilgiu nėra jokių kliūčių šiuos du dokumentus sujungti į vieną;3.  šių dokumentų sujungimas neturėtų padaryti poveikio su administraciniu leidimu turėti vairuotojo pažymėjimą ir vairuotojo kortelę susijusioms teisėms ir pareigoms;4.  šiuo metu vairuotojo kortelėms, be vairuotojo pažymėjimams taikomų procedūrų, taikomos ir tipo tvirtinimo procedūros. Nuo 2018 m. sausio 19 d. profesionaliems vairuotojams išduodamų vairuotojo pažymėjimų su integruotomis vairuotojo kortelės funkcijomis mikroschemos tipo tvirtinimas turėtų atitikti ne tik Komisijos reglamento XXXX/XXXX, kuriuo įgyvendinamos Direktyvos 2006/126/EB nuostatos, susijusios su vairuotojo pažymėjimais su įmontuotomis laikmenomis, reikalavimus, bet ir visus susijusius reikalavimus, nustatytus Reglamente (EEB) Nr. 3821/85;5.  2006 m. gruodžio 20 d. Europos Parlamento ir Tarybos direktyva 2006/126/EB dėl vairuotojo pažymėjimų[6] turėtų būti atitinkamai iš dalies pakeista,PRIĖMĖ ŠIĄ DIREKTYVĄ:1 straipsnisDirektyva 2006/126/EB iš dalies keičiama taip:1) 1 straipsnis papildomas 5 dalimi:„5. Nuo 2018 m. sausio 19 d. į visus vairuotojo pažymėjimus, išduodamus pagal 7a straipsnį, įmontuojama mikroschema.Ši mikroschema atitinka šio straipsnio 2 ir 3 dalyse nurodytus reikalavimus, visų pirma visas pagal 2 dalį patvirtintas priemones. Be to, joje laikomi visi kortelės identifikacijos duomenys, nurodyti Reglamento (EB) Nr. 3821/85 I B priedo IV skirsnio 5.2 punkte.Vairuotojo pažymėjimas, išduotas pagal 7a straipsnį, tipo patvirtinimo tikslais atitinka Reglamento (EB) Nr. 3821/85 I B priedo [III skyriaus] reikalavimus. Mikroschemoje saugoma tipo patvirtinimo informacija, būtina norint naudotis vairuotojo kortele.“2) Direktyva papildoma 7a , 7b ir 7c straipsniais:„7a straipsnisVairuotojo pažymėjimas su integruota vairuotojo kortele1. Nuo 2018 m. sausio 19 d. išduodamos, naujai išduodamos, atnaujindamos ar pakeisdamos vairuotojo pažymėjimą vairuotojui, kuris vežioja krovinius ir keleivius keliais, kaip apibrėžta Europos Parlamento ir Tarybos reglamente (EB) Nr. 561/2006[7], valstybės narės pateikia vairuotojo pažymėjimą su tokiomis integruotomis būtinomis funkcijomis, kad vairuotojo pažymėjimas galėtų būti naudojamas ir kaip vairuotojo kortelė, kaip apibrėžta Reglamente (EEB) Nr. 3821/85.2. Vairuotojo pažymėjimas su integruotomis vairuotojo kortelės funkcijomis išduodamas per vieną mėnesį nuo dienos, kurią kompetentinga institucija gauna atitinkamą prašymą.3. Pateikdama vairuotojo pažymėjimą su integruotomis vairuotojo kortelės funkcijomis, valstybė narė ant vairuotojo pažymėjimo nurodo suderintą ES kodą, nustatytą I priede.4. Vienu metu vairuotojas negali turėti ir vairuotojo kortelės, išduotos pagal Reglamentą (EB) Nr. 3821/85, ir vairuotojo pažymėjimo su integruotomis vairuotojo kortelės funkcijomis. Kai vairuotojui pateikiamas vairuotojo pažymėjimas su integruotomis vairuotojo kortelės funkcijomis, vairuotojas išduodančiai institucijai atiduoda savo buvusį vairuotojo pažymėjimą ir savo buvusią vairuotojo kortelę.5. Jei valstybė narė, kita nei išduodanti valstybė narė, atima galiojantį vairuotojo pažymėjimą su integruotomis vairuotojo kortelės funkcijomis arba laikinai sustabdo jo galiojimą, ji grąžina šį pažymėjimą išduodančios valstybės narės institucijoms, nurodydama grąžinimo priežastį.“„7b straipsnisVairuotojo pažymėjimo su integruota vairuotojo kortele atnaujinimas6.  Kai vairuotojas pageidauja atnaujinti vairuotojo pažymėjimą su integruotomis vairuotojo kortelės funkcijomis, iki pažymėjimo galiojimo pabaigos likus ne mažiau kaip 15 darbo dienų jis kreipiasi į valstybės narės, kurioje yra jo įprastinė gyvenamoji vieta, kompetentingas institucijas.7.  Gavusi prašymą atnaujinti vairuotojo pažymėjimą su integruotomis vairuotojo kortelės funkcijomis, kurio galiojimo laikas netrukus baigsis, kompetentinga institucija prieš pažymėjimo galiojimo pabaigą išduoda naują pažymėjimą, jeigu prašymas buvo atsiųstas per 1 dalyje nustatytą laikotarpį.“„7c straipsnisPavogti, pamesti ir defektiniai vairuotojo pažymėjimai su integruota vairuotojo kortele8.  Valstybės narės įrašus apie išduotus, pavogtus, pamestus ar defektinius vairuotojo pažymėjimus su integruotomis vairuotojo kortelės funkcijomis saugo ne trumpiau už šių pažymėjimų administracinio galiojimo laiką.9.  Valstybės narės, kurioje pavogtas vairuotojo pažymėjimas su integruotomis vairuotojo kortelės funkcijomis, kompetentingoms institucijoms oficialiai pranešama apie šio pažymėjimo vagystę.10.  Apie vairuotojo pažymėjimo su integruotomis vairuotojo kortelės funkcijomis pametimą oficialiai pranešama išduodančios valstybės narės ir valstybės narės, kurioje yra įprastinė pažymėjimo savininko gyvenamoji vieta, jei tai nėra ta pati valstybė narė, kompetentingoms institucijoms.11.  Jeigu vairuotojo pažymėjimas su integruotomis vairuotojo kortelės funkcijomis sugadinamas, blogai veikia, pametamas arba pavagiamas, vairuotojas per septynias kalendorines dienas kreipiasi į valstybės narės, kurioje yra įprastinė pažymėjimo savininko gyvenamoji vieta, kompetentingas institucijas, kad pažymėjimas būtų naujai išduotas. Šios institucijos išduoda naują pažymėjimą per penkias darbo dienas po išsamaus prašymo naujai išduoti pažymėjimą gavimo datos.“3) I priedo 3 punktas papildomas šiuo ES kodu po kodo 96:„97. Vairuotojo pažymėjimas su integruotomis vairuotojo kortelės funkcijomis iki ... (pvz., 97(01.01.18)).“2 straipsnis1. Valstybės narės ne vėliau kaip [2 metai nuo įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.Tas nuostatas jos taiko nuo 2018 m. sausio 19 d.Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja dvidešimtąją dieną po jos paskelbimo Europos Sąjungos oficialiajame leidinyje .4 straipsnisŠi direktyva skirta valstybėms narėms.Priimta BriuselyjeEuropos Parlamento vardu Tarybos varduPirmininkas Pirmininkas [1] COM(2011) 451 final.[2] Žr. poveikio įvertinimą – SEC(2011) 948.[3] OL C, , p. .[4] OL C, , p. .[5] OL L 370, 1985 12 31, p. 8.[6] OL L 403, 2006 12 30, p. 18.[7] OL L 102, 2006 4 11, p. 1.